Vaarwel en dankie deur Karmenaadjie | Bydraes | Woes - Kreatiewe platform vir Afrikaans
Titel: Vaarwel en dankie
En so kom nog 'n fase van my lewe tot 'n einde.
Aan die einde van 2012 het ek Woes ontdek toe ek na 'n platform gesoek het om Afrikaanse lirieke te plaas. Hier kom ek toe in aanraking met die digkunsgenre en waag ek ook my hand daaraan. Met die hulp van al my kommentators se aanmoediging en kritiek, en hier wil ek veral vir Rudi en Sneeuwolf uitsonder, groei ek toe so dat ek in 2013 en 2014 as die algelhele wenner van die GHA se gedigte kompetisie aangewys word, en in 2015 'n afdelingswenner.
(Alle eer aan my Vader)
Verder neem ek in 2015 deel aan die Woes-skryfprojek en word my eerste Geestelike boek: "En hulle in ons" in November gepubliseer; julle kan dit bestel by Groep7 Drukkers @ R119.95. Sonder die hulp en ondersteunig van Woes wat my gemotifeer het, sou ek nooit hierdie mylpaal kon behaal nie.
As moderator van Forum se Geloofsake was dit ook vir my 'n wonderlike voorreg om my geloofspassie uit te leef en met ander te deel. In elke week se "klip-inni-bos" het ons so baie uiteenlopende menings oor verskeie geloofsvraagstukke met mekaar gedeel. Baie dankie vir elkeen van julle wat so getrou saamgelees en deelgeneem het aan die gesprekke.
Aan Willem, Carol, Kiekies en Anze, baie dankie dat julle dit
vir ons moontlik gemaak het om ons passie uit te leef en nuwe vriende, geesgenote, op Woes te maak. Gelukkig kan ons mekaar steeds op facebook opsoek.
Aan al my getroue Woes-vriende, Mooi loop in 2016.
Groete Elizabeth (Karmenaadjie)
Ek wuif jou goebaai met vet trane wat oor my bolwange rol!
4 jaar 3 dae 3 ure oud
Baie dankie vir jou getroue lees en kommentare, dit het my baie gehelp en ek wens jou voorspoed en nog meer suskses toe. Die Here is met jou.
4 jaar 1 week 8 ure oud
jys een van die digters wat se werk ek gaan mis....en een van die kommentators wat ek gaan mis...
dankie vir albei.
Hoop maar om jou werk op FB raak te lees...
4 jaar 1 week 1 dag 9 ure oud
Ek glo elkeen van ons het baie geleer en goeie vriende in die proses gemaak en ek is seker ons gaan dié platform mis.
Groete en mooi tye vir 2016 en vorentoe.
4 jaar 1 week 2 dae 23 ure oud
Vaarwel en dankie
Ek kan maar net jou nederig napraat...Dankie!
4 jaar 1 week 4 dae 6 ure oud
mooiloop Elizabeth ek gaan jou werk mis
4 jaar 1 week 4 dae 18 ure oud
Dit was altyd net 'n plesier om jou werke te lees . . . ek gaan jou geweldig mis!
4 jaar 1 week 5 dae 4 ure oud
Baie, baie geluk met jou wonderlike prestasies. Mag daar nog baie wees!!!!
Dankie dat jy deel was van Woes en jou pragwerke met ons gedeel het.
4 jaar 1 week 5 dae 7 ure oud
Mooiloop, Elizabeth. Jou bydraes hier op woes was van onskatbare waarde. Dit was altyd die moeite werd om jou pragtige gedigte te lees. Voorspoed :-)